b'\n_START_ARTICLE_\nOrganitzaci\xc3\xb3 Central de Treballadors de Su\xc3\xa8cia\n_START_SECTION_\nObjectiu\n_START_PARAGRAPH_\nEl seu objectiu a llarg termini \xc3\xa9s implantar l\'anarquisme, una societat sense classes ni jerarquies, on els mitjans de producci\xc3\xb3 siguin propietat compartida i administrada pels treballadors: en efecte, l\'abolici\xc3\xb3 del capitalisme, l\'esclavitud salarial i el sexisme. D\'aquesta forma, la SAC es declara antisexista i antimilitarista i es convert\xc3\xad l\'any 1998 en el primer sindicat obertament feminista de Su\xc3\xa8cia. Els objectius a curt termini s\xc3\xb3n el millorament dels salaris i de les condicions de treball. Sovint col\xc2\xb7labora amb altres organitzacions socials llibert\xc3\xa0ries, com la Federaci\xc3\xb3 Juvenil Anarcosindicalista Sueca (SUF), encara que aquesta no formi part de la SAC._NEWLINE_Donat el car\xc3\xa0cter antiautoritari de l\'anarcosindicalisme suec, la SAC t\xc3\xa9 obertes les seves portes als perseguits per qualsevol dictadura o govern del m\xc3\xb3n. Per a afiliar-se a aquesta organitzaci\xc3\xb3 no \xc3\xa9s necessari residir permanentment a Su\xc3\xa8cia ni cap altre requisit que no sigui el d\'acceptar la seva declaraci\xc3\xb3 de principis i pagar una m\xc3\xb2dica quota mensual. No obstant aix\xc3\xb2, dins de l\'\xc3\xa0mplia gamma de grups immigrants a Su\xc3\xa8cia, solament el provinent d\'Eritrea aconsegu\xc3\xad articular els seus interessos amb l\'activitat sindical sueca._NEWLINE_Tamb\xc3\xa9 es proposa sindicalitzar als indocumentats de Su\xc3\xa8cia, organitzant-los. El sindicat ofereix diferents serveis als indocumentats, des de proporcionar informaci\xc3\xb3 sobre els seus drets com a treballadors, fins a acompanyament en els tr\xc3\xa0mits de cerca de perm\xc3\xads de treball, traducci\xc3\xb3 de documents, i cursos de suec.\n_START_SECTION_\nHist\xc3\xb2ria\n_START_PARAGRAPH_\nSAC fou constitu\xc3\xafda l\'any 1910 per exmembres del corrent del moviment sindical Landsorganisationen ("Organitzaci\xc3\xb3 Nacional"), tamb\xc3\xa9 conegut com a LO, connectat amb el partit socialdem\xc3\xb2crata, que volien una organitzaci\xc3\xb3 independent de qualsevol partit pol\xc3\xadtic i que gpu influenciat pel sindicalisme revolucionari franc\xc3\xa8s de la Confederaci\xc3\xb3 General del Treball francesa. A la confer\xc3\xa8ncia de treballadors de la SAC, celebrada a \xc3\x96rebro el 25 i 16 de novembre de 1917, es decid\xc3\xad el pla d\'acci\xc3\xb3 de masses per a la primavera de 1918 amb la finalitat d\'obtenir la jornada de 8 hores de treball._NEWLINE_Tamb\xc3\xa9 fou membre fundador, l\'any 1922, de l\'anarcosindicalista Associaci\xc3\xb3 Internacional de Treballadors (AIT), per\xc3\xb2 entr\xc3\xa0 en conflicte amb l\'AIT a la d\xc3\xa8cada de 1950. L\'entrada de la SAC en un fons de desocupaci\xc3\xb3 recolzat per l\'Estat fou considerat per l\'AIT com a reformista i col\xc2\xb7laboracionista amb l\'Estat i reformista. L\'any 1956, la SAC es retir\xc3\xa0 de l\'AIT.'